Nýja testamenti Odds Gottskálkssonar/Annar s. Jóhannis pistill
Hinni eldri útvaldri frú og hennar börnum, hver eg elska í sannleika. Og eigi
einasta eg, heldur einninn allir þeir sem viðurkennt hafa sannleikinn fyrir
sannleikans sakir sem í oss blífur og í hjá oss mun vera að eilífu.

Náð, miskunn, friður af Guði föður og af Drottni Jesú Kristo, syni föðursins,
í sannleik og kærleika sé yður með.

Næsta glaður em eg það eg hefi fundið meðal þinna barna þá í sannleiknum ganga
svo sem það vér höfum boðorðið af föðurnum meðtekið. Og nú bið eg þig, frúa,
eigi sem skrifi eg þér nýtt boðorð, heldur það hvað vér höfum haft frá upphafi
að vér elskum oss innbyrðis. Og það er kærleikurinn að vér göngum eftir hans
boðorði.

Þetta er það boðorð sem þér hafið heyrt af upphafi upp á það þér gangið þar
inni. Því að margir svikarar eru útfarnir í heiminn sem ekki viðurkenna Jesúm
Kristum í holdgan kominn vera. Þessi svikari er sá Antakristur. Sjáið yður
fyrir að þér glatið ekki því hvað þér hafið verkað, heldur svo að þér meðtakið
full verðlaun. Hver hann skrikar og blífur ekki í lærdómi Krists, sá hefir
öngvan Guð. Hver eð blífur í lærdóminum, sá hefir bæði föðurinn og soninn.

Ef einhver kemur til yðar og meðflytur eigi þennan lærdóm, hann meðtakið ekki
í húsið og heilsið honum einninn ekki. Því hver honum heilsar, sá gjörir sig
hluttakara hans vondra verka. Eg hefði margt að skrifa yður, en eg vil eigi
með bókfelli og bleki, heldur vona eg að koma til yðar og það munnur við munn
mæli upp á það vor fögnuður fullkomlegur sé. Þér heilsa börn systur þinnar,
hinnar útvöldu. Amen.